Verseny adminisztrátor

Felhasználói kézikönyv

Tartalom

[1 Főképernyő 3](#_Toc477703195)

[1.1 Főképernyő részei 3](#_Toc477703196)

[1.1.1 Menüsor 3](#_Toc477703197)

[1.1.2 Lapok 3](#_Toc477703198)

[1.1.3 Eredmény lista 4](#_Toc477703199)

[1.1.4 Csapat eredmények 4](#_Toc477703200)

[1.2 Menü 5](#_Toc477703201)

[1.2.1 File menü 5](#_Toc477703202)

[1.2.2 Szerkesztés 5](#_Toc477703203)

[1.2.3 Súgó 6](#_Toc477703204)

[2 Versenyzők 6](#_Toc477703205)

[2.1 Versenyző hozzáadása 6](#_Toc477703206)

[2.1.1 Mezők 6](#_Toc477703207)

[2.1.2 Mentés 7](#_Toc477703208)

[2.2 Versenyző lista 7](#_Toc477703209)

[2.2.1 Funkciók 7](#_Toc477703210)

[2.3 Versenyző szerkesztése 8](#_Toc477703211)

[2.3.1 Eltérő funkciók 8](#_Toc477703212)

[3 Iskolák 9](#_Toc477703213)

[3.1 Iskola lista 9](#_Toc477703214)

[3.1.1 Funkciók 9](#_Toc477703215)

[3.2 Új iskola hozzáadása 10](#_Toc477703216)

[3.2.1 Mezők 10](#_Toc477703217)

[3.2.2 Mentés 10](#_Toc477703218)

[4 Beérkeztetés 11](#_Toc477703219)

[4.1 Eredmény rögzítése 11](#_Toc477703220)

[4.1.1 Információk 11](#_Toc477703221)

[4.1.2 Rossz rajtszám 11](#_Toc477703222)

[4.1.3 Kapcsolók 11](#_Toc477703223)

[5 Beállítások 12](#_Toc477703224)

[5.1 Általános beállítások 12](#_Toc477703225)

[5.1.1 Csak helyezettek mutatása 12](#_Toc477703226)

[5.2 Korosztályok 12](#_Toc477703227)


[5.2.1 Adatok szerkesztése 12](#_Toc477703228)

[5.2.2 Új korosztály 13](#_Toc477703229)

[5.3 Nyomtatási fejléc 13](#_Toc477703230)

# Főképernyő

Az alkalmazást elindítva a főképernyőn találjuk magunkat.



## Főképernyő részei

### Menüsor

C:\Users\balu\AppData\Local\Microsoft\Windows\INetCache\Content.Word\01_main_menu.jpg

Innen érjük el az alkalmazás egyéb funkcióit. (Lásd: [Menü](#_Menü))

### Lapok



Itt tudunk váltani a Korcsoportok és azon belül a Fiú/Lány és csapat kategóriák között. A Korcsoport lapokon belül a kategória lapok függetlenek a többi Korcsoport lapon lévőtől, és Korcsoportonként megmarad az utoljára kiválasztott kategória (értsd, ha a II. Korcsoporton kiválasztod a Lányt a többi korcsoporton nem a Lány lap lesz kiválasztva, kivéve, ha az adott Korcsoportnál azt korábban kiválasztottad).

### Eredmény lista



Itt látható a kiválasztott az adott Korcsoportba és Kategóriába tartozó versenyzők eredménye beérkezési sorrendben. Azok a versenyzők, akik még nem értek be 0-ás helyezést kapnak és hátra sorolódnak, ők Iskolánként, név szerint vannak rendezve. A helyezés nélküli versenyzőket elrejthetjük a beállításokból (lásd: [Általános beállítások](#_Általános)).

### Csapat eredmények



A Csapat Kategóriák kiválasztva láthatjuk az adott Korcsoport csapat eredményei. Az eredményeket a rendszer automatikusan kiszámolja a helyezések alapján és összeállítja az egyes iskolák csapatait. Egy iskolából több csapat is lehet, ha elegendő számú versenyző ért célba.

## Menü

### File menü



#### Nyomtatás

A menüpontot kiválasztva, vagy a Ctrl+P billentyűkombinációval kinyomtathatjuk az éppen kiválasztott eredménylistát. A lista úgy fog papírra kerülni, ahogy épp látjuk. Az eredménylista tetején fejléc jelenik meg, melyet a beállításokban szerkeszthetünk (lásd: [Nyomtatási fejléc](#_Nyomtatási_fejléc)).

*Tipp: A nyomtatás használható kategória szerinti rajtlista, és eredménylista nyomtatásához is, az utóbbi esetben érdemes elrejteni a helyezés nélküli versenyzőket (lásd:* [Általános beállítások](#_Általános)*).*

#### Import

Kezdetleges funkció a versenyzők CSV típusú fájlból való beolvasásához.


#### Export

Az eredmény listákat Excel fájlba írja, hogy később emailben vagy más módon meg lehessen osztani. Az exportálás után érdemes némileg formázni a táblázatokat.

#### Kilépés

Bezárja az alkalmazást.

### Szerkesztés



#### Versenyző hozzáadása

A menüpontot kiválasztva, vagy a Ctrl+N billentyűkombinációval megnyílik az új versenyző ablak (lásd: [Versenyző hozzáadása](#_Versenyző_hozzáadása)).

#### Beérkező megadása

A menüpontot kiválasztva, vagy a Ctrl+B billentyűkombinációval megnyílik a beérkeztető ablak (lásd: [Beérkeztetés](#_Beérkeztetés))

#### Versenyzők

Megnyitja a versenyzők listáját (lásd: [Versenyző lista](#_Versenyző_lista)).


#### Iskolák

Megnyitja az iskolák listáját (lásd: [Iskola lista](#_Iskola_lista)).

#### Beállítások

Megnyitja a beállítások ablakot (lásd: [Beállítások](#_Beállítások)).

### Súgó



#### Súgó


Megnyitja ezt a dokumentumot.

#### Névjegy

Az alkalmazás névjegye. Itt található a verzió információ.

# Versenyzők

## Versenyző hozzáadása



Ezen a felületen megadhatjuk az új versenyző adatait és menthetjük az adatbázisba. Minden mező kötelező, nem tudjuk menteni az adatokat amíg valamit üresen hagyunk.

### Mezők

#### Név

A versenyző neve.

#### Iskola

Az iskolát kiválaszthatjuk a legördülő menüből, vagy a nevét az elejétől begépelve a lista oda ugrik a könnyebb keresés érdekében. Ha nem találunk a listában egy iskolát, a lista mellett lévő gombbal új iskolát adhatunk hozzá. Az új iskola automatikusan kiválasztásra kerül. (lásd még: [Új iskola hozzáadása](#_Új_iskola_hozzáadása))

#### Születési év, Korcsoport

A születési év a legalsó korcsoport minimuma – 5 év és a legfelső korcsoport maximuma + 5 év között állítható. A születési évet megadva a kategória automatikusan kiválasztásra kerül, de azt utána kézzel is beállíthatjuk.

#### Rajtszám

Rajtszám 1-től 99999-ig lehetséges. Mentéskor a rendszer ellenőrzi, hogy nincs-e már kiosztva valakihez a megadott rajtszám, ha talál ilyet, kiírja a nevet, hogy kinél van.

#### Nem


Válasszuk ki, hogy Fiú vagy Lány versenyzőről van szó, a rendszer automatikusan a megfelelő kategóriába fogja sorolni.

### Mentés

Mentéskor a rendszer ellenőrzi, hogy mindent megadtunk-e, és a rajtszám foglaltságát, ha minden rendben menti a versenyző adatait. Mentés után csak a versenyző neve törlődik, így az egy iskolából lévőket könnyebb sorban egymás után felvinni. A rajtszám mentés után növekszik eggyel, sorba rendezett rajtszámoknál ez is segíti a bevitelt.

*Tipp: A mezők között könnyedén mozoghatunk a Tab és Shift+Tab billentyűkkel, az értékeket pedig a fel, le nyilakkal állíthatjuk.*

## Versenyző lista



A menüből elérhető a versenyzők kistája, itt a versenyzők minden adata látszik táblázatos formában.

### Funkciók

#### Keresés

A kereső mezőbe bármit begépelve a lista azonnal szűrt formában jelenik meg. A kereső minden mezőt figyelembe vesz. Pl.: „Máty” karaktereket begépelve a Mátyás nevűek és a Mátyás Király nevű iskolából érkezettek is listázásra kerülnek. Számot begépelve a rajtszámok, a születési év és a helyezés alapján kereshetünk.

#### Iskola legördülő

A kereső mező mellett legördülő listából választhatjuk ki az iskolákat, egy iskolát kiválasztva csak az oda tartozó versenyzők listázódnak. Az iskola szűrő független a kereső mezőtől így egy iskolát kiválasztva, majd a keresőbe írva csak a kiválasztott iskolához tartozó versenyzők között szűr a rendszer.

#### Sorba rendezés


A fejlécen bármelyik oszlopra kattintva az oszlop alapján kerül növekvő sorrendbe a lista, újbóli rákattintásra csökkenő sorrendbe rendeződnek az adott oszlop alapján az adatok. Az aktuális rendezést egy kis fel/le nyíl jelzi az oszlop neve mellett.

#### Nyomtatás

A Ctrl+P billentyű kombinációt lenyomva az aktuális listát nyomtathatjuk. A nyomtatás előtt mindenképp használjunk valamiféle szűrőt, az összes versenyző nyomtatása egyszerre nem ajánlott.

*Tipp: Az iskola legördülőt használva az egyes iskolák rajtlistáját nyomtathatjuk ki, ez segít a rajtszámok rendezésében és kiosztásában.*

## Versenyző szerkesztése



A versenyző listában a sorvégi Szerkesztés gombra kattintva a kiválasztott versenyző adatait módosíthatjuk. Az ablak néhány különbséggel megegyezik az új versenyző ablakkal (lásd: [Versenyző hozzáadása](#_Versenyző_hozzáadása)).

### Eltérő funkciók

#### Helyezés

A versenyző helyezése. Értéke 0, ha még nem ért célba a versenyző. A helyezést módosítva a versenyző kategóriájában az előtte és, vagy utána lévő versenyzők helyezése is módosul megfelelően. Pl.: Ha ki akarjuk zárni a versenyzőt, 0-ra állítva az utána lévő helyezettek helyezése csökken 1el.

#### Születési év, Korcsoport, Nem

Ezen mezők valamelyikét módosítva a versenyző helyezése törlődik és az utána beérkezők előbbre sorolódnak, mivel nem biztos, hogy ugyanott ért be az új kategóriában. A helyezés mentés után újra beállítható.


#### Törlés

Törli a versenyző adatait az adatbázisból. Az adatok végleg elvesznek, a rajtszám felszabadul, ha a versenyzőnek volt eredménye az törlődik és az utána lévő beérkezők előbbre sorolódnak.

Törlést csak végső esetben alkalmazzunk, Rajtszám átírásánál fordítsunk extra figyelmet, hogy ne keveredjenek a kiosztott és a szabad rajtszámok, később sok fejfájást okozhat!

# Iskolák

## Iskola lista



Ebben a listában a versenyzők adataihoz hasonlóan az Iskolák adatait tekinthetjük meg.

### Funkciók

#### Keresés

A mezőbe bármilyen szöveget begépelve csak a szöveget tartalmazó iskolák listázódnak.


#### Sorba rendezés

A bármely oszlop fejlécére kattintva az adott oszlop szerint rendezhetjük a listát. Újbóli kattintásra fordított sorrendbe rendeződik a lista.

#### Szerkesztés

A kiválasztott iskola adatait módosíthatjuk

## Új iskola hozzáadása



Az iskola lista tetején az Új Iskola gombra kattintva, vagy a Versenyző hozzáadása ablakból megnyitva vehetünk fel új iskolát.

### Mezők

#### Teljes név

Az iskola hivatalos nevét célszerű itt megadni.

#### Megjelenítendő név

A név egy rövidebb alakja. Az alkalmazásban és a nyomtatáskor ez a név jelenik meg kiegészítve a településsel. Némely képernyőn szűkösebb a hely, ez miatt van rá szükség. ha nincs megadva, a teljes név jelenik meg.

#### Helység

Az a település ahova az iskola tartozik.

### Mentés

Mentéskor a rendszer a megadott nevet összehasonlítja az adatbázisban lévőkkel, hogy elkerülje az azonos iskolák többszöri felvételét. A hasonló nevű iskolákat kilistázza, ez alapján eldönthetjük, hogy elmentjük az új iskolát, vagy megkeressük a már létezőt.

# Beérkeztetés



A kezdőképernyőn a jobb oldalt a Beérkező gombra kattintva vagy a menüből megnyitva érhető el a funkció.

## Eredmény rögzítése

A fenti mezőbe a rajtszámot begépelve, majd az Enter billentyűt leütve rögzíthetjük a versenyző eredményét.

### Információk

A rajtszámot beírva megjelenik a rajtszámhoz tartozó versenyző neve, iskolája, a helyezése a kategóriájában (ez lesz a helyezése Enter leütése után), és a kategória. A mezők minden szám billentyű leütése után frissülnek. Pl.: 5-öst beírva megjeleni az 5-ös rajtszámú versenyző, utána 1-est beírva a mezőben 51 szerepel, az információk azonnal frissülnek az 51-es versenyző adataira.

Rajtszámot gépelve nem biztos, hogy egyből megjelenik adat, de nem jelez hibát a rendszer, mert még lehetséges olyan rajtszám. Pl.: 5-ös rajtszámú versenyző nincs, de 51-es van akkor csak az 1-es beírása után jelennek meg a versenyző adatai.

Figyeljünk, hogy minden esetben írjuk végig a versenyző rajtszámát és csak utána üssünk Entert, ne tévesszen meg, hogy néhány szám beírása után is megjelenhet a beírt rajtszámhoz tartozó versenyző.

### Rossz rajtszám

Ha olyan rajtszámot írunk a mezőbe amely

* nem szerepel az adatbázisban, vagy
* a versenyző eredményét már korábban rögzítettük, vagy
* a versenyző nincs korcsoportba sorolva

a beviteli mező pirosan felvillan, és hangjelzéssel is figyelmeztet, hogy nem tudunk eredményt rögzíteni a beírt rajtszámhoz.

### Kapcsolók

#### Fiú/Lány váltás figyelmeztetés

Ha be van pipálva az eredmény rögzítése előtt a rendszer figyelmeztet, ha az előző rajtszámhoz másik nemű versenyző tartozott, így elkerülhető a hibás felvitelből, vagy rajtszámok keveredéséből adódó rossz eredmény rögzítése.

#### Korosztály váltás figyelmeztetés

Ha be van pipálva az eredmény rögzítése előtt a rendszer figyelmeztet, ha az előző rajtszám másik korcsoportba tartozott, így elkerülhető a hibás felvitelből, vagy rajtszámok keveredéséből adódó rossz eredmény rögzítése.

A rajtszámok tisztázása után a versenyzők szerkesztésével beállítható a helyes eredmény (lásd: [Versenyző szerkesztése](#_Versenyző_szerkesztése))

# Beállítások


## Általános beállítások

Ebben a kategóriában jelenleg egyetlen beállítás található.

### Csak helyezettek mutatása

A doboz bepipálásával az eredmény listákból elrejthetjük a helyezés nélküli versenyzőket.

## Korosztályok



Itt láthatóak az alkalmazásban használt korosztályok, a versenyzők a megadott minimum és maximum születési év alapján vannak automatikusan besorolva.   
A csapat létszám beállítással változtatható, hogy a csapatok összeállítása során mennyi fő szükséges egy csapathoz. A csapatok összeállítása dinamikus, így ez az érték bármikor szabadon változtatható.

### Adatok szerkesztése

A korosztályok bármely adatának megváltoztatásakor a Mentés és Mégse gombok aktiválódnak, a mentés gombbal tudjuk rögzíteni a módosításokat, a mégse gombbal visszaáll az eredeti állapot.

#### Minimum és maximum módosítás


Ezt a két mezőt csak a jobb oldalukon lévő fel, le gombokkal tudjuk módosítani. Módosítás során a többi érték is változhat, ha elérjük az adott értéket, ezzel elkerülve az átfedést. Pl.: a IV. Korcsoportnál a minimumot lefelé állítjuk eggyel (2001 -> 2000), akkor minden alatta lévő évszám csökkenni fog eggyel. Mentéskor a rendszer újra besorolja a versenyzőket a megváltozott határok alapján.

A határok megváltoztatásakor azok a versenyzők, akiknél kézzel adtuk meg a korosztályt újra besorolásra kerülnek így megváltozhat a kézzel beállított érték.

#### Törlés

Korcsoport törlésekor az abba tartozó versenyzők eredménye törlődik.


### Új korosztály



Az Új korosztály gombra kattintva létrejön egy új sor, ahol megadhatjuk a korosztály adatait. A mentés gombbal rögzíthetjük az új korosztályt, ekkor a rendszer ellenőrzi, hogy nincs-e átfedés már meglévő korosztállyal, majd besorolja a versenyzőket az új korosztály alapján.

A besoroláskor azok a versenyzők, akiknél kézzel adtuk meg a korosztályt újra besorolásra kerülnek így megváltozhat a kézzel beállított érték.

## Nyomtatási fejléc



Itt adhatjuk meg a főcímet és az alcímet, amely a kategóriák nyomtatásakor jelenik meg az első oldal tetején.